GLAZBENA ŠKOLA BLAGOJE BERSA ZADAR
DR. FRANJE TUĐMANA 24 E 
e.mail: gl-skola-blagoja-bersa-zd@zd.htnet.hr
OIB: 50242228492

OBRAZLOŽENJE FINANCIJSKOG PLANA ZA 2024.GODINU

1.uvod
Glazbena škola Blagoje Bersa Zadar javna je ustanova koja obavlja djelatnost odgoja i osnovnog i srednjeg obrazovanja u programima glazbene umjetnosti i suvremenog plesa,  te osnovnog obrazovanja klasičnog baleta. Škola ima područni odjel u Preku u kojem se izvode programi osnovne glazbene škole i osnovne škole suvremenog plesa. Nastava se organizira u šestodnevnom radnom tjednu od 8,00 -21,30 , subotom od 8,00-13 sati. Na početku šk. god. 2023/24 upisan je 431 učenik u 20 razrednih odjela.

2.OBRAZLOŽENJE PROGRAMA
DJELATNOST SREDNJIH ŠKOLA

	
	Plan 2023.
	Plan 2024. 
	Procjena 2025.
	Procjena 2026.
	Indeks 2024/2023

	2204-01
-standard
	60.876,49
	62.702,78
	64.270,35
	65.877,05
	103



Opis programa
Financijskim planom predviđena su sredstva za provođenje osnovne djelatnosti Škole, za dio ugovorenih obveza: naknade za prijevoz, lož-ulje, komunalne naknade, obvezne zdravstvene preglede zaposlenika, članarine, dio za najamnine, premije osiguranja te upravne i administrativne pristojbe. Do povećanja indeksa od 3 posto došlo je jer nam je Županija povisila iznos sredstava u odnosu na prošlu godinu kada je bio drastično smanjen.

ADMINISTRACIJA I UPRAVLJANJE
	
	Plan 2023.
	Plan 2024. 
	procjena 2025.
	Procjena 2026.
	Indeks 2024/2023

	2204-07

	979.901,26
	1.234.539,00
	1.265.355,00
	1.294.795,00
	126






Opis programa
Ova sredstva namijenjena su podmirenje plaća za redovan rad te ostalih rashoda za zaposlene ( pomoći, jubilarne nagrade, dar za djecu i sl.) koji ovise o materijalnim pravima zaposlenika ugovorenim kolektivnim ugovorima. Povećani indeks proizlazi iz procjene povećanja prihoda nadležnog ministarstva.

PODIZANJE KVALITETE I STANDARDA U ŠKOLSTVU
	
	Plan 2023.
	Plan 2024. 
	procjena 2025.
	Procjena 2026.
	Indeks 2024/2023

	2205-12 
Podizanje kvalitete i standarda u školstvu
	104.625,23
	105.620,00
	108.210,00
	110.870,00
	101



Opis programa
Sredstva su ostala na nivou prethodne godine.
Školskim kurikulumom predviđene su brojne aktivnosti svojstvene glazbenim i plesnim školama koje su planirane financirati se od participacije roditelja. To su:
· Seminari u školi za učenike i nastavnike ( violine, glasovira, i suvremenog plesa)
· Sudjelovanje nastavnika na seminarima u organizaciji AZOO, stručnih vijeća i HDGPP-a
· Sudjelovanje na 62. međužupanijskom natjecanju učenika i studenata glazbe i plesa u Imotskom, Velikoj Gorici i Zadru
· Sudjelovanje na međunarodnim natjecanjima u Splitu, Varaždinu i Osijeku
· Koncerti učenika glazbenog odjela u HNK, Dvorani braće Bersa i Gradskoj knjižnici
· Nastupi učenika plesnog odjela u Zadru, Šibeniku, Zagrebu i Rapcu
· Domaćinstvo učenika glazbenog odjela u GŠ Jastrebarsko i Klosterneuburg
· Ciklus Bersa
Treba naglasiti da se iz ovog izvora planira i financiranje osnovne djelatnosti radi velikog smanjenja decentraliziranih sredstava. To su : 
zakupnine i najamnine – 6.000 eura   Škola radi nedostatka vlastitog prostora unajmljuje dvoranu za tjelesni odgoj Medicinske škole pet dana u tjednu, kao i  Dom na žalu u Preku – sve za izvođenje nastave suvremenog plesa. Tu su i najmovi dvorana HNK (tri koncerta), Dvorane braće Bersa i korištenje glasovira u Svečanoj dvorani Sveučilišta kod izvođenja programa u tom prostoru.  
Usluge ažuriranja računalnih baza – 7.000 eura - prisiljeni smo financirati od sredstava za podizanje kvalitete  iako se radi o ugovorenim obvezama, radi nedostatnih decentraliziranih sredstava. 
Tekuće i investicijsko održavanje – 3.000 –Tu su osim popravaka instrumenata, strunjenja gudala i ugađanja glasovira planirana sredstva za održavanje sustava grijanja i zaštite na radu.
Sredstva za sudjelovanje na natjecanjima planirana su na poziciji službenih putovanja – 22.500 eura.
Ostala vlastita sredstva raspoređena su po pozicijama kako bi škola mogla obavljati sve aktivnosti. 

 Zakonske i druge pravne osnove
Zakon o odgoju i obrazovanju u osnovnoj i srednjoj školi, Zakon o umjetničkom obrazovanju, Zakon o proračunu, Pravilnik o proračunskim klasifikacijama, Zakon o fiskalnoj odgovornosti, Upute za izradu financijskih planova proračunskih korisnika JLS, Godišnji plan rada Škole , Kurikulum za šk. god. 2023/24 
Pokazatelji rezultata rada škole ogledaju se u uspjesima naših učenika na natjecanjima. Na međužupanijskom natjecanju učenika i studenata glazbe i plesa sudjelovalo je 26 naših učenika od kojih je 11 osvojilo prve nagrade i kvalificiralo se za nastup na državnom natjecanju na kojem su svi osvojili nagrade. Na međunarodnom natjecanju Daleki akordi u Splitu nastupilo je 12 učenika koji su svi osvojili nagrade ( prvu, drugu ili treću). Dvoje učenika nastupilo je na međunarodnom natjecanju Rudolf Matz u Čakovcu (jedna druga nagrada i jedno priznanje), te tri učenika na natjecanju mladih glazbenika Zagreb 2023 ( druga i treća nagrada i priznanje). Od 17 maturanata na glazbenom odjelu čak sedmero je upisalo studij na muzičkim akademijama u Zagrebu i Trstu.
Ravnateljica:
							Branka Višić Karavida, prof.
